Sitke Község Önkormányzata Képviselő-testületének
6/2017. (IV.21.) önkormányzati rendelete
az első lakáshoz jutók lakásszerzésének támogatásáról szóló 
14/2012. (V.30.) önkormányzati rendelet módosításáról

Sitke Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következő rendeletet alkotja.

1. § (1) Az első lakáshoz jutók lakásszerzésének támogatásáról szóló 14/2012. (V.30.) önkormányzati rendelet (a továbbiakban: R.) 1. § (1) bekezdés helyébe a következő rendelkezés lép:
 „(1) A rendelet hatálya házaspárokra, élettársakra, a saját háztartásában kiskorú gyermeket nevelő egyedülálló szülőre, más törvényes képviselőre terjed ki.”
(2) A R. 4. § (1) bekezdése helyébe a következő rendelkezés lép:
„(1) A lakásszerzési támogatás vissza nem térítendő, illetve visszatérítendő támogatásként (kamatmentes kölcsönként) nyújtható, együttesen legfeljebb 600.000 Ft-ig terjedő összegben. Gyermektelen család esetén a támogatás teljes összege kamatmentes kölcsönként nyújtható. A lakásszerzési támogatás egy gyermekes család esetén a támogatás 30%-áig, kettő gyermekes család esetén a támogatás 60%-áig terjedő összegben biztosítható vissza nem térítendő támogatásként, míg a fennmaradó lakásszerzési támogatási rész kamatmentes kölcsönként adható. Három vagy több gyermekes család esetében a támogatás teljes összege vissza nem térítendő támogatásként biztosítható.”

2. § Hatályát veszti a R. 1. § (2) bekezdése.

3. § Ez a rendelet a kihirdetést követő napon lép hatályba.

Kihirdetési záradék: A rendelet kihirdetése 2017. április hónap 21 –n 19.00-kor megtörtént.

